nahid-hub/BLUGE-bengali-wikipedia-section-title-prediction huggingface dataset:
ব্যক্তিভেদে নাস্তিকতার সংজ্ঞা ভিন্নরূপ হতে পারে। নাস্তিকতাকে কখনো সংজ্ঞায়িত করা হয় এমনভাবে যে, যে ব্যক্তি যেকোনো প্রকার দৈব শক্তিতে অবিশ্বাস করছে, এমনটা হলেই তিনি নাস্তিক। এই বিস্তৃত সংজ্ঞা নবজাত শিশু বা সেসব লোকের জন্যও প্রযোজ্য যারা কোনোরুপ ধর্মবিশ্বাসের সাথে পরিচিত হওয়ার সুযোগ পায় নি। ১৭৭২ সালে ব্যারন ডি হলব্যাচ বলেন, "সমস্ত শিশুই নাস্তিক হয়ে জন্মগ্রহণ করে।"
একইভাবে, জর্জ এইচ স্মিথ (১৭৭৯) বলেন: "যে ব্যক্তি বিশ্বাস করতে হয়, এমন ধর্মের সাথে পরিচিত নয়, সে নাস্তিক। কারণ সে তো ঈশ্বরে বিশ্বাস করছে না। অর্থাৎ এই শ্রেণিতে একজন শিশুও অন্তর্ভুক্ত কারণ সেও ঈশ্বর সম্বন্ধে ওয়াকিবহাল নয় এবং যেহেতু একজন শিশু ঈশ্বরে বিশ্বাস করছে না, তাই সে নাস্তিক হিসেবেই বিবেচ্য।" "স্বজ্ঞানহীন নাস্তিকতা" মানে হল কোন ধর্ম বিশ্বাসকে অসচেতন ভাবে প্রত্যাখ্যান করা এবং" স্বজ্ঞান নাস্তিকতা" মানে হল কোন ধর্ম বিশ্বাসকে সচেতনভাবে প্রত্যাখ্যান করা। আর্নেস্ট নাগেল তার "ফিলোসফিক্যাল এথিজম" নামক নিবন্ধে ঈশ্বরবাদী বিশ্বাসের কিছুমাত্র অনুপস্থিতিকেই নাস্তিকতার একটি প্রকরণ বলে উল্লেখ করেন। তবে গ্রাহাম অপ্পি যেসব মানুষ ঈশ্বর সম্বন্ধে অজ্ঞাত, তাদের নাস্তিক বলতে নারাজ ছিলেন। তার মতেএকমাসের বাচ্চা, মস্তিষ্কে তীব্র আঘাত, ডেমেনটিয়ায় আক্রান্ত অসুস্থ মানুষের ঈশ্বর কী এই বিষয়ে বুঝার সক্ষমতা নেই। তাই তিনি তাদের নাস্তিক শব্দের পরিবর্তে "নিরীহ" বলে উল্লেখ করেন।

সঠিক অনুচ্ছেদ শিরোনাম কোনটি?
titleA. ইতিবাচক বনাম নেতিবাচক
titleB. প্রত্যক্ষ বনাম পরোক্ষ
titleC. প্রকারভেদ এবং সংজ্ঞা
titleD. আরব বিশ্ব
উত্তর: titleB
নূরজাহান বেগম ১৯২৫ সালের ৪ জুন চাঁদপুর জেলার চালিতাতলী গ্রামে জন্মগ্রহণ করেন। তার পিতার নাম মোহাম্মদ নাসিরউদ্দীন ও মাতার নাম ফাতেমা বেগম। নাসিরউদ্দীন, সওগাত পত্রিকার সম্পাদক ছিলেন। ১৯২৯ সালে সাড়ে তিন বছর বয়সে মা আর মামা ইয়াকুব আলী শেখের সঙ্গে তিনি কলকাতায় তার পিতার সঙ্গে বসবাস করার জন্য চলে যান। সেখানে তারা সওগাত পত্রিকার দপ্তর ১১, ওয়েলেসলি স্ট্রিটের দোতলা বাড়িতে বসবাস শুরু করেন।

সাখাওয়াত মেমোরিয়াল বিদ্যালয়ে শিশু শ্রেণীতে ভর্তির মাধ্যমে তিনি তার শিক্ষাজীবন শুরু করেন। পরবর্তীতে বেলতলা উচ্চ বিদ্যালয়ে ভর্তি হন কিন্তু সেখান থেকে পুনরায় আগের বিদ্যালয়ে ফিরে আসেন। ১৯৪২ সালে সাখাওয়াত মেমোরিয়াল গার্লস হাইস্কুল থেকে মাধ্যমিক সম্পন্ন করেন। কলকাতার লেডি ব্রেবোর্ণ কলেজে উচ্চ মাধ্যমিকে ভর্তি হন এবং ১৯৪৪ সালে উচ্চ মাধ্যমিক সম্পন্ন করেন। এখানে তার সহপাঠী ছিলেন সাবেরা আহসান ডলি, রোকেয়া রহমান কবির, সেবতি সরকার, জ্যোত্‍স্না দাশগুপ্ত, বিজলি নাগ, কামেলা খান মজলিশ, হোসনে আরা রশীদ, হাজেরা মাহমুদ ও জাহানারা ইমাম। উচ্চ মাধ্যমিকে তার বিষয় ছিল দর্শন, ইতিহাস ও ভূগোল। একই কলেজ থেকে ১৯৪৬ সালে বিএ ডিগ্রি লাভ করেন।

সওগাত পত্রিকা অফিসে নিয়মিত সাহিত্য মজলিস বসত যেখানে যোগ দিতেন কাজী নজরুল ইসলাম, খান মোহাম্মদ মঈনুদ্দীন, আবুল মনসুর আহমদ, আবুল কালাম শামসুদ্দিন, মোহাম্মদ ওয়াজেদ আলী, হবীবুল্লাহ বাহার, ইবরাহীম খাঁ, কাজী মোতাহার হোসেন প্রমুখ৷ এই সাহিত্য মজলিসের নিয়মিত শ্রোতা ছিলেন নূরজাহান।

সঠিক অনুচ্ছেদ শিরোনাম কোনটি?
titleA. বেগম পত্রিকা
titleB. সম্মাননা
titleC. প্রাথমিক জীবন
titleD. শেষ জীবন
উত্তর: titleC
১৯৯৯ থেকে ২০০১ সাল পর্যন্ত তিনি একুশে টেলিভিশনের সংবাদ ও চলতি তথ্য বিষয়ে প্রধান হিসেবে কাজ করেন। একুশে টেলিভিশনের জন্মলগ্ন থেকেই এর সঙ্গে যুক্ত হয়েছেন এবং প্রথম আন্তর্জাতিক মানের সংবাদ উপস্থাপনার উদাহরণ হিসেবে একুশে টেলিভিশনকে প্রতিষ্ঠা করেছেন। প্রাথমিকভাবে বিশ্বের অন্যান্য দেশের তুলনায় বাংলাদেশের ইলেকট্রনিক মিডিয়া প্রযুক্তিগত অবকাঠামোতে অনেক বেশি সীমাবদ্ধ ছিল। তা সত্ত্বেও টেরেস্ট্রিয়াল ও স্যাটেলাইট টেলিভিশন মিডিয়ায় আধুনিক সাংবাদিকতা এ দেশে তার হাত ধরেই স্পর্শ করেছে জনপ্রিয়তা ও গ্রহণযোগ্যতার বিরল শিখর। এর আগে ১৯৯৬-৯৯ সালে তার অণুসন্ধানমূলক টেলিভিশন রিপোর্টিং সিরিজ ‘ঘটনার আড়ালে’ টেলিভিশন-সাংবাদিকতার আরেকটি জনপ্রিয় চূড়া।

সঠিক অনুচ্ছেদ শিরোনাম কোনটি?
titleA. সম্মাননা
titleB. ইলেকট্রনিক-মিডিয়ায় ‘সাংবাদিকতা’
titleC. সাংবাদিকতা
titleD. স্বাধীনতার পর
উত্তর: titleB
শ্রীমঙ্গলের অধিবাসী জনগোষ্ঠী মিশ্র প্রকৃতির। যার অধিকাংশই জন্মসূত্রে শ্রীমঙ্গলি। আবার জন্মসূত্রে শ্রীমঙ্গলিদের বড় একটা অংশ প্রবাসী। সেই সুবাদে শ্রীমঙ্গলে চাকরির আসন খালি থাকায় বাংলাদেশের বিভিন্ন স্থান থেকে বিভিন্ন জনগোষ্ঠী শ্রীমঙ্গলে এসে পাড়ি জমিয়েছে। তাছাড়া ঐতিহাসিক ভাবে বাংলাদেশের বাইরের বিভিন্ন অঞ্চল থেকে বিভিন্ন জনগোষ্ঠী শ্রীমঙ্গলে এসে আশ্রয় নিয়েছে। ২০১১ সালের আদমশুমার প্রতিবেদন অনুযায়ী শ্রীমঙ্গলের জনসংখ্যা ৩,২৪,৫৯৬জন এবং জনসংখ্যার  ঘনত্ব প্রতি বর্গ কিলোমিটারে৭৪৮ জন (১৯৩৭.৪/বর্গমাইল)। সক্ষম দম্পতির সংখ্যা ৫৮৯৪৮জন। যার ৭৭.৩৪ ভাগ দম্পত্তিই গ্রহণ করছেন জন্ম নিয়ন্ত্রণ পদ্ধতি। তবে জনসংখ্যা বৃদ্ধির হার অত্যন্ত উচ্চ।  শ্রীমঙ্গলে প্রতিবছর  বাড়ছে ২.১৭% হারে। কিন্তু জনসংখ্যা বৃদ্ধির এ উচ্চহারের অন্যতম  কারণ শ্রীমঙ্গলে প্রতিনিয়তই দেশের অনান্য জেলা ও উপজেলা থেকে নতুন নতুন অধিবাসীরা জীবিকা অন্বেষণে বা অন্যান্য কারণে স্থায়ী আবাসন গড়ে তুলেন।

২০০১ সালে শ্রীমঙ্গল উপজেলার মোট জনসংখ্যা ছিল ২৭৮৩২৩ জন। যার মধ্যে ১৪৩০৩৩ জন পুরুষ ও ১৩৫১৯৯ জন নারী।
শ্রীমঙ্গলের প্রায় অর্ধেক অঞ্চল জুড়ে রয়েছে চা বাগান। এই সকল চা বাগানে শ্রীমঙ্গলের জনসংখ্যার বিরাট একটা অংশ কাজ করছে। তবে চা বাগানের কর্মচারীদের বেশিরভাগই অবাঙালি। ব্রিটিশ আমলে চা উৎপাদনের জন্য তাদেরকে মধ্য ভারত থেকে বাংলার ভূখণ্ডে আনা হয়েছিল। বাংলাদেশের চা বাগানে ৩,০০,০০০ অধিক বাগানি কর্মরত আছে। যার ৭৫% নারী। অনেক শ্রমিকই উপজাতি বাসিন্দা যাদের ব্রিটিশ শাসনামলে মধ্য ভারত থেকে নিয়ে আসা হয়েছিল।
শ্রীমঙ্গলের বিস্তীর্ণ পাহাড়ি অঞ্চলে বসবাসরত স্বতন্ত্র স্বত্বার উপজাতি জনগোষ্ঠী  খাসিয়া, মণিপুরী, টিপরা ও গারোদের জীবনাচার, সংস্কৃতি ও ঐতিহ্য সাধারণ বাঙালীর থেকে ভিন্ন।
আবার ১৭৬৫ খ্রিস্টাব্দে ভাগ্যচন্দ্রের শাসনামলে মনিপুর রাজপুরুষ মোয়রাং থেম গোবিন্দের নেতৃত্বে একদল মনিপুরী মনিপুর রাজ্য ছেড়ে শ্রীমঙ্গলের খাসগাওয়ের রামনগরে এসে আবাস গড়েন। খাসগাওয়ে রয়েছে মোয়রাং থেম গোবিন্দের স্মৃতিস্তম্ভের ধ্বংসাবশেষ, যা একটি ঐতিহাসিক নিদর্শন। এই ক্ষুদ্র নৃগোষ্ঠীর রয়েছে স্বতন্ত্র কৃষ্টি, সভ্যতা, ভাষা-সংস্কৃতি, আচার-আচরণ। তাছাড়া শ্রীমঙ্গল খাসিয়া নামক ক্ষুদ্র নৃগোষ্ঠীরও আবাস্থল। শ্রীমঙ্গলের মাগুরছড়ায় পাহাড়ের ওপর বিশেষভাবে নির্মিত ঘরে তারা দলবদ্ধভাবে  বাস করছে।

সঠিক অনুচ্ছেদ শিরোনাম কোনটি?
titleA. চা শিল্পের ইতিহাস
titleB. অবস্থান ও আয়তন
titleC. ইতিহাস
titleD. জনসংখ্যার উপাত্ত
উত্তর: titleD
১৯৮৮ সালে পশ্চিমবঙ্গ সরকারের বিজ্ঞান ও প্রযুক্তি বিভাগ স্থাপিত হয়। পশ্চিমবঙ্গ রাজ্য বিজ্ঞান ও প্রযুক্তির সংসদ একটি স্বশাসিত সংস্থা যেটি সমিতি আইন দ্বারা রেজিস্ট্রিকৃত এবং এই বিভাগের প্রশাসনিক নিয়ন্ত্রণের অধীন, যা সর্বভারতীয় আঙ্গিকে প্রতিষ্ঠিত হয়েছিল, বিজ্ঞান ও প্রযুক্তির বিভিন্ন ক্ষেত্রে বিশিষ্ট এবং অভিজ্ঞ ব্যক্তিদের পরামর্শ অনুসারে এই বিভাগের কার্যাবলী সাবলীল ভাবে পরিচালনা করার জন্য। এই বিভাগ বৈজ্ঞানিক ও শিক্ষাবিদদের সহায়তায় নিজের কার্যাবলী বিভিন্ন ক্ষেত্রে বিস্তৃত করেছে।

গত দু-দশক ধরে এই বিভাগ বিভিন্ন ক্ষেত্রের বৈজ্ঞানিক কার্যকলাপে উৎসাহ প্রদানের জন্য বহু কঠিন পথ অতিক্রম করেছে এবং বিভিন্ন নামী বিশ্ববিদ্যালয়, গবেষণা কেন্দ্র, কলেজ এবং নাগরিক সমাজের গুরুত্বপূর্ণ গবেষণা ও উদ্ভাবনমূলক প্রকল্পের উন্নতিসাধনের পথে সহায়তা প্রদান করেছে।

এই বিভাগের ‘রিমোট সেনসিং এণ্ড জিও-ইনফরমেশন সিস্টেমস্'- এর মাধ্যমে সরকারি বিভিন্ন বিভাগ এবং সংস্থার পরিকল্পনাগুলির উন্নতি সাধন এবং কলাকৌশলের নজরদারির জন্য সর্বাধুনিক যন্ত্রপাতি এবং মূল তথ্যের সরবরাহ করার ক্ষেত্রে এক গুরুত্বপূর্ণ ভূমিকা পালন করেছে। এই ক্ষেত্রের কিছু প্রকল্প ভারত সরকারের ‘‘ন্যাশনাল রিমোট সেনসিং সেন্টার" এবং ‘‘ইন্ডিয়ান স্পেস রিসার্চ অরগানাইজেশন"- এর সঙ্গে অংশীদার হিসাবে গ্রহণ করা হয়েছে।

এই রাজ্যের বিভিন্ন সুপ্রতিষ্ঠিত সংস্থার সঙ্গে অংশীদার হিসাবে এই বিভাগ বিভিন্ন জরুরী ক্ষে্ত্র যেমন: বিশ্ব উষ্ণায়ণ ও আবহাওয়া পরিবর্তন, সবুজ প্রযুক্তি, জল সংরক্ষণ, বর্জ্য পদার্থের পরিশোধন, জীব বৈচিত্র্য, উদ্ভাবনী গ্রামীণ প্রযুক্তি, কৃষি উন্নয়ন, মেধাসত্ব অধিকার, - প্রসঙ্গে সেমিনার, কর্মশালা এবং সচেতনতা প্রকল্পগুলির উদ্যোগে সহায়তা দেয়।

সঠিক অনুচ্ছেদ শিরোনাম কোনটি?
titleA. কৃৃষি বিপনন
titleB. শিল্প বাণিজ্য ও উদ্যোগ
titleC. ভাষাসমূহ
titleD. বিজ্ঞান ও প্রযুক্তি
উত্তর: titleD
উসেইন বোল্ট সর্বমোট পাঁচ বার বর্ষসেরা অ্যাথলেট (পুরুষ) হিসেবে নির্বাচিত হয়েছেন। এর মধ্যে টানা তিনবার তিনি বর্ষসেরা পুরস্কার অর্জন করেছেন। ২০০৮, ২০০৯, ২০১১, ২০১২ ও ২০১৩ এই পাঁচ বছর তিনি বর্ষসেরার পুরস্কার জয় করেন। মাঝখানে ২০১০ সালে সালে বোল্টকে হতাশ করে উৎসব করেছিলেন কেনিয়ান মাঝারিপাল্লার দৌড়বিদ ডেভিড রুডিশা। না হলে টানা ছয়বারের একটা রেকর্ড গড়ে ফেলতেন উসেইন বোল্ট।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. খেলোয়াড়ি জীবন
titleC. পুমা
titleD. টানা তিন বার বর্ষসেরা
উত্তর: titleD
ওয়েস্ট ইন্ডিজ সফরের জন্য ইংল্যান্ড দলের সদস্যরূপে নির্বাচিত হন। ১১ জানুয়ারি, ১৯৩০ তারিখে বার্বাডোসের ব্রিজটাউনে স্বাগতিক ওয়েস্ট ইন্ডিজের বিপক্ষে তার টেস্ট অভিষেক ঘটে। তবে, বেশ শক্ত উইকেটে দ্রুত গতির বোলিং করতে তাকে উজ্জ্বীবিত করে। তিনি আশাতীত সফলতা লাভ করেন। ফলশ্রুতিতে ইংল্যান্ডে ফিরে ভেজা পিচ বাদে দ্রুতগতিতে বোলিংয়ের অভ্যাস গড়ে তোলেন।

১৯৩০ সালে পেস বোলার হিসেবে তেমন সফলতা না পেলেও পরবর্তী গ্রীষ্মকালে ইংল্যান্ড সফরে আসা অস্ট্রেলিয়ার বিপক্ষে খেলেন। এ সফরে ডন ব্র্যাডম্যান বেশ সাবলীল ভঙ্গীমায় ইংরেজ বোলিং আক্রমণ মোকাবেলা করে রান তুলতে সক্ষমতা দেখান।

ফলশ্রুতিতে, ভোস ভবিষ্যতের ইংরেজ অধিনায়ক ডগলাস জারদিন ও নটিংহ্যামশায়ারের অধিনায়ক আর্থার কারের সাথে আলোচনায় বসেন ও ব্র্যাডম্যান তথা অস্ট্রেলীয়দেরকে পরাজিত করার হীন কৌশল গ্রহণে অগ্রসর হন। সতীর্থ নটিংহ্যামশায়ারের ফাস্ট বোলার হ্যারল্ড লারউডকে নিয়ে জারদিনের পরামর্শক্রমে দ্রুতগতিসম্পন্ন বলগুলোকে ব্যাটসম্যানদের শরীর লক্ষ্য করে ফেলার কার্যকরী অপকৌশলটি গ্রহণ করেন যাতে লেগ সাইডে অবস্থানরত ফিল্ডারদের কাছে বল তালুবন্দী হবে।

পরবর্তী দুই বছর ভোস ও লারউড নটিংহ্যামশায়ারের পক্ষে লেগ থিওরিকে পরিমার্জিত করে অনুশীলন করতে থাকেন। এরফলে প্রতিপক্ষীয় ব্যাটসম্যানদেরকে বেশ সমস্যায় ফেলে দেয়। তবে, লারউডের তুলনা তিনি কিছুটা ধীরে বোলিং করতেন। বামহাতে উইকেট লক্ষ্য করে নিজের উচ্চতার তুলনায় বাউন্স মারতেন। ফলে ব্যাটসম্যানেরা তার মুখোমুখি হলে রক্ষা পেতো না। ১৯৩১ সালে ১৯.২৯ গড়ে ১২৩ ও ১৯৩২ সালে ১৬.৮৭ গড়ে ১৩৬ উইকেট লাভ করেন। ফলশ্রুতিতে, ১৯৩৩ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন বিল ভোস।
সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. কাউন্টি ক্রিকেটে অংশগ্রহণ
titleD. বডিলাইন সিরিজ
উত্তর: titleB
ইন্দোনেশিয়ার রাজধানী ও বৃহত্তম শহর হল জাকার্তা।এই শহরটি জাভা দ্বীপ এর পশ্চিমে অবস্থিত।এই শহরের সঙ্গে জাভা দ্বীপের অন্য শহর গুলির মধ্যে দ্রুত রেল পরিসেবার লক্ষ্যে ২০১০ সালে ইন্দোনেশিয়া সরকার প্রথম " জাকার্তা-বানদুং উচ্চ গতির রেল প্রকল্প" ঘোষণা করে জাকার্তা ও বানদুং শহর এর মধ্যে জাকার্তা -বানদুং হাইস্পিড রেল পথ।এই প্রকল্পটিই দক্ষিণ পূর্ব এশিয়া এর প্রথম উচ্চ গতির রেল পথ।প্রকল্পটি নতুন ভাবে শুরু হয় ২০১৫ সালে।এই সময় এই রেল প্রকল্পটি নির্মাণের জন্য জাপান ও চিন এর মধ্যে প্রতিদ্বন্দীতা চলে।কিন্তু শেষে চিন এই প্রকল্প নির্মাণের অধিকার পায়।প্রকল্পটির প্রথম অংশ হিসাবে জাকার্তা থেকে বানদুং পর্যন্ত ১৪৩ কিলোমিটার উচ্চগতির বা হাইস্পিড রেল পথ নির্মাণ করবে ইন্দোনেশিয়া চিন এর সহযোগিতায়।
সঠিক অনুচ্ছেদ শিরোনাম কোনটি?
titleA. নির্মাণ
titleB. স্টেশন গুলি
titleC. ইতিহাস
titleD. সম্প্রসারন
উত্তর: titleC
জ্যাকব জুমা জুলুল্যান্ডের (যা বর্তমানে কোয়াজুলু-নাতাল প্রদেশ) এনকান্দালা এলাকায় জন্মগ্রহণ করেন। বাবা ছিলেন একজন পুলিশ, যিনি জুমাকে তরুণ অবস্থায় রেখে মারা যান। মা ছিলেন গৃহকর্মী। তিনি কোন প্রাতিষ্ঠানিক শিক্ষালাভ করতে পারেননি। শৈশবে জুমা জুলুল্যান্ড এবং ডারবানের নিকটবর্তী এলাকা উমখুমবানে এলাকায় চলাফেরা করতেন। মাইকেল এবং জোসেফ নামীয় তার দুই ভাই রয়েছে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. রাজনৈতিক জীবন
titleD. সমালোচনা
উত্তর: titleA
অধিকাংশ পুরাজীববিদ পাখিদেরকে ডাইনোসরদের একমাত্র জীবিত প্রতিনিধি মনে করেন (দেখুন পাখিদের উৎপত্তি)। মনে করা হয় এনান্টিঅর্নিথিন ও হেস্পারর্নিথিফর্ম সমেত সমস্ত উড্ডয়নে অক্ষম থেরোপডই বিলুপ্ত হয়ে গিয়েছিল। পাখিদের জীবাশ্মের বারংবার বিশ্লেষণ থেকে দেখা যায় ক্রি-প্যা ঘটনার আগে পাখিদের প্রজাতিকরণ হয়েছিল, আর হাঁস, মুরগি ও র‍্যাটাইট পাখিরা উড্ডয়নে অক্ষম ডাইনোসরদের সঙ্গে একই সময়ে বাস করত। বিভিন্ন পক্ষী-প্রজাতির বহুসংখ্যক জীবাশ্ম থেকে ক্রি-প্যা সীমানার তিন লক্ষ বছর আগে পর্যন্ত প্রাচীন পাখিদের অস্তিত্বের প্রমাণ পাওয়া যায়। ঐ সীমানার পরে প্যালিওজিনে এদের আর কোনও চিহ্ন দেখা যায় না; অর্থাৎ তখন পাখিদেরও একটি বৃহৎ বিলোপনের শিকার হতে হয়েছিল। ক্রিটেশিয়াসের যাবতীয় পাখিদের এক সামান্য অংশই প্যালিওজিনে টিঁকে ছিল। এদের থেকেই আজকের যাবতীয় পাখি এসেছে। এভিসরাই একমাত্র পক্ষীগোষ্ঠী যারা নিশ্চিতভাবে ক্রিটেশিয়াস–প্যালিওজিন বিলুপ্তি ঘটনা পেরিয়ে এসেছিল। এদের বেঁচে যাওয়ার কারণ হিসেবে বলা হয় ডুব দেওয়া, সাঁতার কাটা, আর জলাজঙ্গলে ও ঝোপেঝাড়ে আশ্রয় নেওয়ার ক্ষমতার জন্য এদের সুবিধা হয়েছিল। এভিয়ানদের অনেক প্রজাতি মাটি খুঁড়তে পারে, বা গর্তের মধ্যে বা উইঢিপিতে বাসা করে থাকতে পারে। এই সমস্ত গুণই ক্রি-প্যা সীমানায় প্রাকৃতিক দুর্যোগের প্রভাব প্রতিহত করতে সাহায্য করেছিল। বিলুপ্তি ঘটনার পরে তাদের দীর্ঘমেয়াদী অস্তিত্ব সুনিশ্চিত হয়েছিল বাস্তুতন্ত্রে অধুনা বিলুপ্ত, উড্ডয়নে অক্ষম ডাইনোসরদের ছেড়ে যাওয়া ধাপগুলি পূরণ করার মাধ্যমে।

সঠিক অনুচ্ছেদ শিরোনাম কোনটি?
titleA. মহাসুনামি
titleB. পাখি
titleC. ক্রোকোডাইলিফর্ম
titleD. লেপিডোসরিয়া
উত্তর: titleB
১৯৪৬ সালে দ্বিতীয় বিশ্বযুদ্ধের প্রভাবে ব্রিটেনের রাজকোষ শূন্য হয়ে পড়ে। এমতাবস্থায় ব্রিটেনের পক্ষে অভ্যন্তরীণ বা আন্তর্জাতিক কোনোরকম সাহায্য লাভ অসম্ভব হয়ে পড়ে। ব্রিটেনের লেবার সরকার বুঝতে পারেই সেই পরিস্থিতে ভারতে ক্রমবর্ধমান রাজনৈতিক অস্থিরতাকে সামাল দেওয়ার ক্ষমতা বা অর্থবল ব্রিটিশ ভারতীয় সেনাবাহিনী হারিয়ে ফেলেছে। তারা ভারতে ব্রিটিশ শাসনের অবসান ঘটানোর সিদ্ধান্ত নেন। ১৯৪৭ সালের গোড়ার দিকে ব্রিটিশ সরকার ঘোষণা করে দেন যে, ১৯৪৮ সালের জুন মাসের মধ্যে ভারতের শাসনক্ষমতা হস্তান্তর করা হবে।

স্বাধীনতা ঘোষণার সময় যত এগিয়ে আসতে থাকে, পাঞ্জাব ও বাংলা প্রদেশের হিন্দু ও মুসলমান সম্প্রদায়ের মধ্যে সাম্প্রদায়িক উত্তেজনা তত বৃদ্ধি পায়। দাঙ্গা রোধে ব্রিটিশ বাহিনীর অক্ষমতার কথা মাথায় রেখে ভারতের তদনীন্তন ভাইসরয় লুইস মাউন্টব্যাটেন ক্ষমতা হস্তান্তরের দিনটি সাত মাস এগিয়ে আনেন। ১৯৪৭ সালের জুন মাসে জওহরলাল নেহেরু, আবুল কালাম আজাদ, মহম্মদ আলি জিন্নাহ, ভীমরাও রামজি আম্বেডকর প্রমুখ জাতীয়তাবাদী নেতৃবৃন্দ ধর্মের ভিত্তিতে ভারত বিভাগের প্রস্তাব মেনে নেন। হিন্দু ও শিখ সংখ্যাগুরু অঞ্চলগুলি ভারতে ও মুসলমান সংখ্যাগুরু অঞ্চলগুলি নবগঠিত রাষ্ট্র পাকিস্তানে যুক্ত হয়; পাঞ্জাব ও বাংলা প্রদেশ দ্বিখণ্ডিত হয়।

লক্ষাধিক মুসলমান, শিখ ও হিন্দু শরণার্থী র‌্যাডক্লিফ লাইন পেরিয়ে নিরাপদ দেশে আশ্রয় নেন। পাঞ্জাবে শিখ অঞ্চলগুলি দ্বিখণ্ডিত হওয়ায় রক্তক্ষয়ী দাঙ্গা হয়। বাংলা ও বিহারে মহাত্মা গান্ধীর উপস্থিতি দাঙ্গার প্রকোপ কিছুটা প্রশমিত করতে সক্ষম হয়েছিল। তা সত্ত্বেও ২৫০,০০০ থেকে ৫০০,০০০ লোক সীমান্তের দুই পারের দাঙ্গায় হতাহত হয়। ১৯৪৭ সালের ১৪ আগস্ট নতুন পাকিস্তান অধিরাজ্য জন্ম নেয়। করাচিতে মহম্মদ আলি জিন্নাহ এই রাষ্ট্রের প্রথম গভর্নর-জেনারেল হিসেবে শপথ নেন। মধ্যরাতে অর্থাৎ, ১৯৪৭ সালের ১৫ আগস্ট সূচিত হলে জওহরলাল নেহেরু তার বিখ্যাত "নিয়তির সঙ্গে অভিসার" অভিভাষণটি প্রদানের মাধ্যমে ভারতের স্বাধীনতা ঘোষণা করেন। ভারতীয় ইউনিয়নের জন্ম হয়। নতুন দিল্লিতে নেহেরু ভারতের প্রথম প্রধানমন্ত্রী রূপে কার্যভার গ্রহণ করেন। মাউন্টব্যাটেন হন স্বাধীন ভারতের প্রথম গভর্নর-জেনারেল।

সঠিক অনুচ্ছেদ শিরোনাম কোনটি?
titleA. স্বাধীনতার আগে স্বাধীনতা দিবস
titleB. পটভূমি
titleC. উদযাপন
titleD. ইতিহাস
উত্তর: titleB
১৯৭১ সালে বাংলাদেশ মুক্তিযুদ্ধের সময় বাংলাদেশ নৌবাহিনী যাত্রা শুরু করে। সেই সময় নৌবাহিনী একটি বাহিনী ছিল কেবল পৃষ্ঠতল জাহাজগুলিতে সজ্জিত। নতুন সহস্রাব্দে এসে বাংলাদেশ নৌবাহিনী সাবমেরিন এবং বিমান দিয়ে সজ্জিত ত্রিমাত্রিক বাহিনী হলে প্রয়োজনীয়তা অনুভব করতে শুরু করে। ২০০৯ সালে প্রথম দুটি বিমান নৌবাহিনীর জন্য অর্ডার দেওয়া হয়েছিল। বিমান দুটি আগুস্তা ওয়েস্টল্যান্ড এডাব্লু ১০৯ অনুসন্ধান এবং উদ্ধার হেলিকপ্টার ছিল । নৌ বিমান চলাচল আনুষ্ঠানিকভাবে যাত্রা শুরু করেছিল হেলিকপ্টার যুক্ত করে ১৪ ই জুলাই ২০১১ সালে। টু ডর্নিয়ার ডু ২২৮এনজি সামুদ্রিক টহল বিমান ২০১৩ সালে পরিষেবাটিতে যোগ দিয়েছিল। ২০১০ সালে ফোর্সেস গোল ২০২০ গঠনের পরে, লক্ষ্য অনুসারে নৌ বিমানের বিকাশ চলছে।

বাংলাদেশ নৌ বিমান চলাচল মার্চ ২০১৪ সালে ডর্নিয়ার ডু -২২৮ এনজি এমপিএর সাথে নিখোঁজ মালয়েশিয়া এয়ারলাইনসের ফ্লাইট ৩৭০ এর অনুসন্ধান অভিযানে যোগ দিয়েছে। অস্ট্রেলিয়ার এক অনুসন্ধান সংস্থা যখন মে ২০১৪ সালে বঙ্গোপসাগরে বিমানের ধ্বংসাবশেষ সনাক্ত করার দাবি করেছিল তখন অনুসন্ধানটি নতুন করে শুরু হয়েছিল। 

সঠিক অনুচ্ছেদ শিরোনাম কোনটি?
titleA. ভবিষ্যতের আধুনিকীকরণের পরিকল্পনা
titleB. ইতিহাস
titleC. বর্তমান বিমান ঘাঁটি
titleD. চিহ্ন
উত্তর: titleB
"ইয়েস স্যার, ইয়েস স্যার, থ্রি ব্যাগস্ ফুল স্যার" লাইনটি অধস্তনদের চাটুকারিতা বুঝাতে ব্যবহৃত হয়। এটি ১৯১০ সাল থেকে প্রচলিত হয় এবং ব্রিটিশ রয়েল নেভিতে প্রচলিত ছিল।

ছড়াটি প্রায়শই জনপ্রিয় সাহিত্য ও সংস্কৃতি ক্ষেত্রে ব্যবহৃত হয়েছে। ১৮৮৮ সালে রুডিয়ার্ড কিপলিং তার একটি ছোটগল্পে শিরোনাম হিসেবে ছড়াটি ব্যবহার করেন। ১৯৪২ সালে ইউনাইটেড স্টেটস মেরিন কর্প্সের মেরিন এটাক স্কোয়াড্রন ২১৪-এর জন্য ব্ল্যাক শীপ স্কোয়াড্রন নামটি ব্যবহৃত হয় এবং এ অভিযানের দলপতি কর্নেল গ্রেগরি "পাপ্পি" বোয়িংটন "ব্যা ব্যা ব্ল্যাক শীপ" শিরোনামটি তার লেখা একটি বইয়ের জন্য ব্যবহার করেন। পরবর্তীতে ঐ নামের একটি টিভি সিরিজের জন্যেও এই নাম ব্যবহৃত হয় যা ১৯৭৬ থেকে ১৯৭৮ পর্যন্ত এনবিসি চ্যানেলে প্রচারিত হয়। ১৯৫১ সালে "ইন দ্যা মুড"-এর সাথে যৌথভাবে "ব্যা, ব্যা, ব্ল্যাক শীপ" প্রথম গান ছিল যা কম্পিউটারে ডিজিটালভাবে সংরক্ষণ করা হয় এবং বাজানো হয়।

সঠিক অনুচ্ছেদ শিরোনাম কোনটি?
titleA. পরোক্ষ উল্লেখ
titleB. মূল সংস্করণ
titleC. আধুনিক বিতর্ক
titleD. উৎস এবং ব্যাখ্যা
উত্তর: titleA
শতাব্দী পুরাতন বাংলাদেশ বৌদ্ধ সমিতির (তৎকালীন চট্টগ্রাম বৌদ্ধ সমিতি) প্রথম সভাপতি শ্রীমৎ উ. গুনামেজু মহাথের এবং সাধারণ সম্পাদক নাজিরকৃষ্ণ চৌধুরী বিহার স্থাপনে অগ্রণী ভূমিকা পালন করেন। প্রাথমিকভাবে ভক্ত এবং পূজারীদের আর্থিক সহযোগিতায় ভবনটির একতলা নির্মিত হয়। ১৯০৩ সালে চট্টগ্রামের আন্দরকিল্লাস্থ রংমহল পাহাড়ে চট্টগ্রাম জেনারেল হাসপাতাল নির্মাণের জন্য মাটি খননকালে একটা পুরাতন বৌদ্ধ মূর্তি পাওয়া যায়। বিহারের সে সময়ের অধ্যক্ষ অগ্‌ গমহা পন্ডিত-উ-ধম্মবংশ মহাথের এর তৎপরতার কারণে মূর্তিটি বঙ্গীয় সরকার এ বিহারে প্রদান করে। বিহারের মূল ভবনটির পাশেই অপর একটি মন্দিরে মূর্তিটি স্থাপন করা হয়। এটি “বুড়াগোঁসাই মন্দির” নামে পরিচিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. বোধিমন্ডপ
titleC. গৌতম বুদ্ধের কেশধাতু
titleD. অষ্টধাতুর মূর্তি
উত্তর: titleA
তার বাবা ছিলেন একজন বিশিষ্ট সমাজ সেবক। তার ছোট চাচা মির্জা মাজহারুল ইসলাম ভারতীয় উপমহাদেশের খ্যাতিমান শল্যচিকিৎসক, মুক্তিযোদ্ধা, ভাষা সৈনিক ও ব্রিটিশ বিরোধী আন্দোলনের সক্রিয় সংগঠক। উল্লেখ্য তার নিকটাত্মীয় আবু সাঈদ চৌধুরী ছিলেন একজন বিচারপতি, ঢাকা বিশ্ববিদ্যালয়ের উপাচার্য, বিদেশে মুক্তিযোদ্ধের সংগঠক ও গণপ্রজাতন্ত্রী বাংলাদেশ সরকারের রাষ্টপতি ছিলেন। তার স্ত্রী ড. শামছুন্নাহার বেগম (লুনা) তার সাথে একই প্রতিষ্ঠানে ঊর্ধ্বতন বৈজ্ঞানিক কর্মকর্তা হিসেবে কর্মরত।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. পরিচিতি
titleC. কর্মজীবন
titleD. অর্জন
উত্তর: titleB
খিলক্ষেত থানার শিক্ষার গড় হার ৫৮.৩২%। পুরুষদের মধ্যে শিক্ষার হার ৬৩.৩২% এবং নারীদের শিক্ষার হার ৫২.৫২%। উল্লেখযোগ্য শিক্ষা প্রতিষ্ঠান: আমিরজান কলেজ, কুর্মিটোলা উচ্চ বিদ্যালয় ও কলেজ, ডুমনি উচ্চ বিদ্যালয়, আমিরজান উচ্চ বিদ্যালয়, বরুয়া আলাউদ্দিন দেওয়ান উচ্চ বিদ্যালয়, তলনা রুহুল আমিন খান উচ্চ বিদ্যালয়, জান-ই আলম সরকার উচ্চ বিদ্যালয়, মানারাত মডেল হাই স্কুল, পাতিরা প্রাথমিক বিদ্যালয়, বরুয়া সরকারি প্রাথমিক বিদ্যালয়, ডুমনি প্রাথমিক বিদ্যালয়, কুর্মিটোলা সরকারি প্রাথমিক বিদ্যালয়, তলনা সরকারি প্রাথমিক বিদ্যালয়, খিলক্ষেত বটতলা ইসলামিয়া মাদ্রাসা, পাতিরা হাফেজিয়া মাদ্রাসা ইত্যাদি।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. শিক্ষাব্যবস্থা
titleC. প্রশাসন
titleD. জনসংখ্যা
উত্তর: titleB
কলেজ ছাত্র মুন্না (প্রভাস) মাফিয়া ডন তথা সারা শহরের ত্রাস কাকাকে (প্রকাশ রাজ) শেষ করে দিতে চায়। কাকার উপর মুন্নার একটি ব্যক্তিগত আক্রোশ রয়েছে। মুন্না নিজে কাকারই পরিত্যক্ত সন্তান। মুন্নার মাকে (কাবেরী) কাকা বিক্রি করে দিতে চেয়েছিল। শুধু তাই নয়, মুন্নার মা ও ছোটো বোনের মৃত্যুর কারণও এই কাকাই। শ্রীনিবাস রাও (কোট শ্রীনিবাস রাও) নামে এক সৎ রাজনীতিবিদ কাকার অপকীর্তিগুলি ফাঁস করার আপ্রাণ চেষ্টা করতে গিয়ে খুন হয়ে যান। এদিকে মুন্নার সহপাঠিনী নিধি (ইলিয়েনা ডি’ক্রুজ) মুন্নার প্রেমে পড়ে যায়। শহরের আরেক ডন আত্মা (রাহুল দেব) কাকার বিরোধী। সে মুন্নাকে নিজের দলে যোগ দেওয়ার প্রস্তাব দেয়। কিন্তু মুন্না তার প্রস্তাব প্রত্যাখ্যান করে। কাকার দলের সঙ্গে মারপিটে বারবার মুন্না জিততে শুরু করে এবং সেই সঙ্গে দুই পক্ষের মনস্তাত্ত্বিক টানাপোড়েন শুরু হয়। কাকার দ্বিতীয়া স্ত্রী (সুকন্যা), ছেলে ও মেয়ে কাকাকে ছেড়ে মুন্নার পক্ষ অবলম্বন করে। এরপর মুন্নার সবচেয়ে ঘনিষ্ঠ বন্ধুর মৃত্যু সহ একাধিক ঘটনার পর মুন্না জানতে পারে, আসলে আত্মা প্রথম থেকেই কাকার হয়ে কাজ করে আসছিল। আত্মার দৃঢ় সমর্থকেরাও জানত না যে সে কাকার হয়েই কাজ করে। তাদের মধ্যে দু’জন আত্মাকে একটি কারখানায় খুন করার পরিকল্পনা করে। ঠিক সেই সময় আত্মা কাকা ও মুন্না দু’জনেরই বিরুদ্ধাচারণ করে ওঠে। কাকা বিশ্বাসঘাতকতার শাস্তি দিতে আত্মাকে হত্যা করে। এদিকে সব প্রতিপত্তি খুইয়ে কাকাও আত্মহত্যা করতে বাধ্য হয়। এইভাবে মুন্না কাকার উপর প্রতিশোধ নিতে সক্ষম হয়।

সঠিক অনুচ্ছেদ শিরোনাম কোনটি?
titleA. মুক্তি
titleB. সংগীত
titleC. কাহিনি-সারাংশ
titleD. পুরস্কার
উত্তর: titleC
কোয়াটারমেইন চরিত্রটি আফ্রিকার দক্ষিণাংশের একজন ইংরেজ পেশাদার পশু শিকারী এবং ব্যবসায়ী। তিনি সভ্যতার আলো অন্ধকার মহাদেশে ছড়িয়ে দেবার ঔপনিবেশিক প্রচেষ্টার সমর্থক, এবং আফ্রিকান অধিবাসীদের অভ্যন্তরীণ ব্যাপারে তাদের নিজেদের মত থাকা সমর্থন করেন। কোয়াটারমেইনের কাছে ইংরেজ শহর এবং আবহাওয়া অসহ্য বোধ হয়, কারণ তিনি একজন বহির্মুখী মানুষ। যে আফ্রিকাতে তিনি ছোটবেলায় তার বিপত্নীক খ্রিষ্ট ধর্ম প্রচারক বাবার আদরে মানুষ হয়েছেন, সেখানেই তিনি সময় কাটাতে স্বাচ্ছন্দ্যবোধ করেন। প্রথম দিকের উপন্যাসগুলোতে আফ্রিকান আদিবাসীরা কোয়াটারমেইনকে মাকুমাজন বলে সম্বোধন করে, যার অর্থ "রাতের প্রহরী", যেটা তার নৈশকালীন অভ্যাস এবং তীক্ষ্ণ বিবেচনাবোধের পরিচায়ক। পরবর্তীকালে মাকুমাজনকে মাকুমাজনার সংক্ষিপ্ত রূপ হিসেবে দেখান হয়েছে, যার অর্থ "উৎকৃষ্ট মানব"। কোয়াটারমেইনের পার্শ্বচর হিসেবে প্রায়ই লক্ষ্য করা যায় হটেনটট হানস এর উপস্থিতি, যে কিনা একজন বিচক্ষন এবং দায়িত্বশীল ভৃত্য। তার শ্লেষাত্মক উক্তিগুলোতে ইউরোপিয়ান আদব কায়দার প্রতি তাচ্ছিল্য প্রকাশ পায়। তার শেষ অভিযানে কোয়াটারমেইনের সঙ্গী হন দুজন ব্রিটিশ, স্যার হেনরি কার্টিস ও রয়াল নেভির ক্যাপ্টেন জন গুড এবং আফ্রিকান বন্ধু উমস্লপোগাস।

সঠিক অনুচ্ছেদ শিরোনাম কোনটি?
titleA. ইতিহাস
titleB. ধারা
titleC. কোয়াটারমেইন সিরিজের সময়ানুক্রমিক ধারা
titleD. "অ্যালান কোয়াটারমেইন" (১৮৮৭)
উত্তর: titleA
রকওয়েল তার এই কাজটি শেষ করতে চারবার নতুন করে শুরু করেন, মোট সময় লাগে দুই মাস। স্কোলসের মতে, ছবির মানুষটিকে গ্যারি কুপার অথবা জিমি স্টুয়ার্টের ফ্র্যাংক কাপরা ছায়াছবির কোন চরিত্রের মতো দেখিয়েছে চারবারের কাজেই নীল-কলারের মানুষটিকে এক মিটিংয়ের মাঝে দাঁড়িয়ে থাকতে দেখা যায়, তবে ভিন্ন ভিন্ন কোণ থেকে।. আগের ছবিগুলো একাধিক পার্শ্বচরিত্র বেশি মনোযোগ আকর্ষী ছিলো, মূল চরিত্রকে সঠিক আর তাৎপর্যপূর্ণ স্থানে না রাখার কারণে চিত্রকর্মটির সঠিক বার্তাটি দর্শকের কাছে পৌঁছে দেওয়া যাচ্ছিলো না ঠিক। জনৈক আর্লিংটন, রকওয়েলের প্রতিবেশী, কার্ল হেস এই লাজুক আর সাহসী তরুণের চরিত্র গঠনে মডেল হয়ে দাঁড়িয়েছিলেন। আরেকজন প্রতিবেশী, জিম মার্টিন প্রতিটি ছবিতেই উপস্থিত ছিলেন। রকওয়েলের সহকারী জিন পেলহ্যাম হেসকে মডেল করার পরামর্শ দিয়েছিলেন। শহরে এই হেস ভদ্রলোকের একটি গ্যাস স্টেশন ছিলো। তার ছেলে রকওয়েলের ছেলের সঙ্গেই স্কুলে যায়। পেলহাম বলেছিলেন, হেসের "তাঁর চেহারায় মহত্ত্বের ছাপ আছে।" ছবিটিতে আর যাঁরা ছিলেন তাদের মধ্যে হেসের বাবা হেনরি (শুধু বাঁ কান দেখা যাচ্ছে যাঁর), জিম মার্টিন (বাম কোণে), হ্যারি ব্রাউন (ডানদিকে যাঁর মাথার ওপর দিকটা কেবল দেখা যাচ্ছে), রবার্ট বেনেডিক্ট, সিনিয়র এবং রোজ হয়্‌ আছেন বাঁয়ে। রকওয়েলের নিজের চোখও ছবিটির বামপাশে দৃশ্যমান। ছবিটি আঁকার সময় হেস বিবাহিত ছিলেন। তার বাবা ছিলেন জার্মান অভিবাসী। চামড়ার জ্যাকেটটা আসলে পেলহ্যামের। এ ছবিটি আঁকার জন্য মোট আটবার পোজ দিয়েছিলেন। অন্য সব মডেল রকওয়েলের সঙ্গে আলাদাভাবে বসে পোজ দিয়েছিলেন।

প্রথমদিকের এক খসড়াতে হেসকে চারপাশে বর্গাকারে বসিয়ে ছবি এঁকেছিলেন রকওয়েল। হেসের মনে হয়েছিলো চিত্রাঙ্কনের ক্ষেত্রে আরও প্রাকৃতিক ভঙ্গিমা আনা দরকার। তবে রকওয়েল তার সাথে একমত হতে পারেননি। "খুব বেশি অর্থ বহন করবে সেটা।" বলেছিলেন তিনি, "কোন কিছুই ঠিকমত প্রকাশ করবে না সেটা।" তিনি মনে করেছিলে ওপরের কোন থেকে ছবিটি আঁকা হলে বেশ নাটকীয় হবে। "দ্য পোস্ট"-এর ইয়েটসকে তিনি বলেন, প্রথমবার অঙ্কন শেষ করার পর পুরোপুরি নতুন করে শুরু করেন কাজটা। কারণ প্রথম "ফ্রিডম অফ স্পিচ "টা হয়েছিল "ওভারওয়র্কড"। এরপরের দুইবার তিনি কাজটা প্রায় শেষ করে এনেও থামিয়ে দিয়েছিলেন। কারণ তার মনে হয়েছিলো কোথাও কোন একটা উপাদান বাদ পড়ছে। শেষ পর্যন্ত তিনি তার চূড়ান্ত কাজটা করতে পারলেন, মূল চরিত্রকে বক্তার ভূমিকাতে রাখলেন এবার। শ্রোতার নয়। ছবিটি প্রকাশ করার জন্য"পোস্ট-"এর একটি অনুচ্ছেদ দরকার ছিলো। বেন হিবস, পোস্টের সম্পাদক, বাছাই করলেন প্রখ্যাত ঔপন্যাসিক এবং নাট্যকার টারকিংটনকে। পুলিৎজার বিজেতা লেখক তিনি। দ্বিতীয় বিশ্বযুদ্ধের সময় যাঁরা বন্ড কিনেছিলেন, তাদের সবাইকে নতুন করে আঁকা রঙ্গিন একসেট "ফোর ফ্রিডমস "উপহার দেওয়া হয়েছিলো। তার কাভারটা করা হয়েছিলো "ফ্রিডম অফ স্পিচ "দিয়ে।

সঠিক অনুচ্ছেদ শিরোনাম কোনটি?
titleA. সমালোচকদের মন্তব্য
titleB. নেপথ্য কথা
titleC. সৃজন
titleD. বর্ণনা
উত্তর: titleC
জিনেট ভ্যন ট্যাসাল নামক একজন মার্কিন তরুনীকে তৎকালীন নবাব খাজা আহসানউল্লাহ ভাড়া করে নিয়ে এসেছিলেন। তিনি একজন পেশাদার বেলুন উড্ডয়ন কারীনী ছিলেন। ১৬ মার্চ ১৮৯২ সালে তিনি বুড়িগঙ্গা নদীর দক্ষিণ তীর থেকে আহসান মনজিল এর ছাদের দিকে যাত্রা করেন। কিন্তু এক আকস্মিক দমকা বাতাস তাকে শাহবাগ এর বাগানের দিকে নিয়ে যায় এবং তার বেলুন গাছের সাথে আটকে যায়। তিনি মাটিতে পড়ে মৃত্যু বরণ করেন। তাকে ঢাকার নারিন্দার খ্রিস্টান কবরে সমাহিত করা হয়।[৯][১০]

সঠিক অনুচ্ছেদ শিরোনাম কোনটি?
titleA. পুনরায় বেসমরিক বিমান চালনা শুরু
titleB. বাংলাদেশ আমল (সাম্প্রতিক)
titleC. স্বাধীনতা যুদ্ধ
titleD. প্রথম মানব উড্ডয়ন
উত্তর: titleD